CELEX: 62014TN0437
Language: et
Date: 2014-06-16 00:00:00
Title: Kohtuasi T-437/14: 16. juunil 2014 esitatud hagi – Ühendkuningriik versus komisjon

25.8.2014   
            
            
               ET
            
            
               Euroopa Liidu Teataja
            
            
               C 282/43
            
         16. juunil 2014 esitatud hagi – Ühendkuningriik versus komisjon
   (Kohtuasi T-437/14)
   2014/C 282/57
   Kohtumenetluse keel: inglise
   
      Pooled
   
   
      Hageja: Suurbritannia ja Põhja-Iiri Ühendkuningriik (esindaja: barrister V. Wakefield ja M. Holt)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 4. aprilli 2014. aasta rakendusotsuse, mille kohaselt Euroopa Liidu rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastu, Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (teatavaks tehtud numbri C (2014) 2008 all) (ELT L 104, lk 43), lisasse tehtud 9 kirjet (nimelt kirjed 8, 9 ja 10, lk 51, ja kirjed 1–6, lk 52);
            
         
               —
            
            
               mõista Ühendkuningriigi kohtukulud välja komisjonilt.
            
         
      Väited ja peamised argumendid
   
   Hageja esitab hagi toetuseks kolm väidet, mis kõik on seotud sellega, kuidas komisjon tõlgendab Statutory Management Requirement 8 (kohustuslikud majandamisnõuded, edaspidi „SMR 8”) nõukogu määruses (EÜ) nr 1782/2003 (1), nõukogu määruses (EÜ) nr 73/2009 (2) ja nõukogu määruses (EÜ) nr 21/2004 (3).
   
               1.
            
            
               Esimene väide, et komisjon tegi SMR 8 tõlgendades vea. Kolm peamist argumenti selle väite toetuseks on järgmised:
               
                           —
                        
                        
                           jõustada tuleb seadusandlik otsus, mis jätab SMR 8-st välja artiklid 6, 7 ja 8;
                        
                     
                           —
                        
                        
                           artiklite 4 ja 5 lisamine SMR 8-le näitab, et artikkel 3 on ebapiisav kehtestamaks ühtki nõuetele vastavuse tingimuste „elementi”;
                        
                     
                           —
                        
                        
                           EL-i seadusandja otsuses peitub eesmärgipärane loogika käsitleda artikleid 4 ja 5 erinevalt artiklitest 6, 7 ja 8.
                        
                     
         
               2.
            
            
               Teine väide, et SMR 8-le antud tõlgenduses rikkus komisjon õiguskindluse põhimõtet, mida kohaldatakse eriti rangelt juhul, kui meetmega kaasnevad finantsilised tagajärjed ja/või määratakse karistus, eeldab, et igasugune ebakindlus lahendataks põllumajandusettevõtja kasuks.
            
         
               3.
            
            
               Kolmas väide, et SMR 8-le antud tõlgenduses rikkus komisjon diskrimineerimise keelu ja võrdse kohtlemise põhimõtet, mis eeldavad seda, et põllumajandusettevõtjat, kes täida määruse 21/2004 artikli nõudeid, mida ei ole loetletud SMR 8-s, ei tohi kohelda samamoodi kui põllumajandusettevõtjat, kes ei täida määruse 21/2004 artikli nõudeid, mis on loetletud SMR 8-s.
            
         
      (1)  Nõukogu 29. septembri 2003. aasta määrus (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001 (ELT L 270, lk 1; ELT eriväljaanne 03/40, lk 269).
   
      (2)  Nõukogu 19. jaanuari 2009. aasta määrus (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003 (ELT L 30, lk 16).
   
      (3)  Nõukogu 17. detsembri 2003. aasta määrus (EÜ) nr 21/2004, millega kehtestatakse lammaste ja kitsede identifitseerimise ja registreerimise süsteem ja muudetakse määrust (EÜ) nr 1782/2003 ning direktiive 92/102/EMÜ ja 64/432/EMÜ (ELT L 5, lk 8;ELT eriväljaanne 03/42, lk 56).